 Waxaa ii soo galay Xaawa Cabdi Samatar oo afadayda ah iyo Yaasiin Afdheere oo dadkiii u sheegay in ay I booqan karaan, markii dadkii soo galeen baan gacanta u ruxay, waxayna qaarkood yidhaahden walaahi waa noolyahay waana fiican yahay, suaalo bay qaarkood I weydiiyeen waanan uga jawaabay, maalmahaas cunto la ima siin oo faleebo ayaa I quudinaysay, subaxdii labaad saddexdii saac ee barqanimo waxaa ii yimid Prof Dr Williams iyo dhakhtaradii la socotay, waraysi ka dibna waxay igu amreen in aan soo socdo oo aanan iska jiif jiifin, wuxuuna amar ku bixiyey in maalin kasta la ii sameeyo jimicsi iyo masaaajo, kadib kalkaaliye baa ii yimid oo muddo nus saac ah baan lugaynayay, isla maalintaas qol rasmi ah baa la I geeyay oo meeshii hoose waa la iga saaray, Prof Dr Roger Williams wuxuu igu yidhi hadii xaalkaagu sidan ku sii socdo muddo 15 cisho gudahood ah waad kaga baxaysaa dhakhtarka, wuxuuna ii qoray dawadii aan qaadan lahaa, waxaa kale oo isla maalintaas ii yimid dhakhtar la yidhaahdo Dr Heating oo ii shegay in uu yahay ninkii I qalay oo beerka iga badalay, wuxuuna igu yidhi Waad I weydiin kartaa hadii ay jiraan wax suaalo ah oo aad qabtid, mudadii 15ka cisho ee aan cusbitaalka jiifay waxaa inta badan ila joogay oo wehel ii ahaa Cabdilaahi Maxamuud Maxamed Farabadane Cabdilahi Dheere. 